Max Duchscher
De Maximilien "Max" Duchscher (Pseudonym: Max von der Syr, M. v d S.), gebuer de 15. September 1886 zu Wecker, a gestuerwen den 23. September 1956 zu Biwer, war e lëtzebuergeschen Auteur an Industriellen. Hie war den zweeteelste Jong vum André Duchscher aus zweetem Bestietnes.

No senger Primärschoul déi hien zu Wecker, Gréiwemaacher an Iechternach gemaach huet, ass hien an de Gymnase d'Echternach gaangen, wou hie bis 1909 war. Duerno huet hien zu Darmstadt op der Technescher Héichschoul fir Ingenieur studéiert.

1918 gouf hie mat der Émilie Juliette Paula Schaak bestuet.

1919, nom Doud vu sengem Brudder Maurice Duchscher, huet hien d'Leedung vun der Usine de Wecker iwwerholl.

1946 gouf hien zum President vun der Union Adolphe (zanter 1947 Union Grand-Duc Adolphe) gewielt an ass dat bis zu sengem Doud am Joer 1956 bliwwen.

Hie war Member vun der Section de linguistique, de folklore et de toponymie vum Institut grand-ducal.

Wierker 
 Duchscher Max, Thill Sepp: Gesabbelt Wirker, 1940
 Duchscher Max: L'Usine de Wecker et la Famille Duchscher 1873 -1948, Administration communale de Strassen, 1948

Auszeechnungen 

 Officier vum Ordre de la couronne de chêne
 Officier vum Ordre de Mérite civil et militaire d'Adolphe de Nassau
 Chevalier vun der Légion d'honneur 
 Chevalier des Arts, Sciences et Lettres français
 Chevalier du Mérite Agricole

Literatur 
 Conter, Claude D., 2007. Duchscher,Max. S. 127-128 in:

Um Spaweck 
 D'Usine de Wecker op "industrie.lu" 

Gebuer 1886
Gestuerwen 1956
Lëtzebuergesch Auteuren
Lëtzebuergesch Industrieller
Lëtzebuergesch Ingenieuren
Gemeng Biwer
Membere vun der Section de linguistique, d'ethnologie et d'onomastique vum Institut grand-ducal
Officier de l'ordre de la couronne de chêne
Officier de l'ordre de mérite civil et militaire d'Adolphe de Nassau
Chevalier de la Légion d'honneur